PRM ร่วง 3% ถูก “Sell on fact” หลังกำไรไตรมาส 2/62 โตเกินคาด
PRM ร่วง 3% ถูก “Sell on fact” หลังกำไรไตรมาส 2/62 โตเกินคาด ล่าสุดอยู่ที่ 8.60 บาท ลบ 0.25 บาท หรือ 2.82% มูลค่าซื้อขาย 56.49 ล้านบาท
PRM ร่วง 3% ถูก “Sell on fact” หลังกำไรไตรมาส 2/62 โตเกินคาด ล่าสุดอยู่ที่ 8.60 บาท ลบ 0.25 บาท หรือ 2.82% มูลค่าซื้อขาย 56.49 ล้านบาท
9 ส.ค. 2562

ผู้สื่อข่าวรายงานว่า ราคาหุ้น บริษัท พริมา มารีน จำกัด (มหาชน) หรือ PRM ล่าสุด ณ เวลา 10.31 น. อยู่ที่ 8.60 บาท ลบ 0.25 บาท หรือ 2.82% สูงสุดที่ 8.85 บาท ต่ำสุดที่ 8.50 บาท ด้วยมูลค่าซื้อขาย 56.49 ล้านบาท

โดยคาดว่าเกิดจากการขายทำกำไรหลังจากผลประกอบการไตรมาส 2/62 มีกำไรสุทธิตามคาด (sell on fact) ซึ่งราคาหุ้นปรับตัวขึ้นอย่างต่อเนื่องจากความคาดหวังเรื่องผลประกอบการ

ทั้งนี้ผลการดำเนินงานในไตรมาสดังกล่าวมีกำไรเพิ่มขึ้น เนื่องจากมีรายได้จากการให้บริการรวม 1,268.3 ล้านบาท สูงกว่าไตรมาสเดียวกันของปีก่อนร้อยละ 14.6 เป็นผลมาจากการขยายธุรกิจเรือขนส่งน้ำมันฯในประเทศ โดยการเข้าซื้อบริษัท บิ๊กซี จำกัด ในสัดส่วนร้อยละ 70 และเริ่มรับรู้รายได้ตั้งแต่เดือนก.ค.2561 รวมถึงการที่กลุ่มบริษัทฯ สามารถขยายธุรกิจเรือ FSU ในไตรมาส 2/62 เพื่อให้บริการเก็บน้ำมันเตากำมะถันต่ำ กับผู้ค้าน้ำมันรายใหญ่ที่ประเทศสิงคโปร์
ด้าน บล.กสิกรไทย ระบุในบทวิเคราะห์ แนะนำซื้อ หุ้น PRM ประเมินราคาเป้าหมายที่ 9.20 บาท โดยผลประกอบการไตรมาส 2/62 ออกมาที่ 283 ล้านบาท ดีกว่าที่ KS research คาด 14% เติบโตโดดเด่นที่ 43% เมื่อเทียบจากปีก่อน และมี upsides จากการขยายกองเรือ FSU ในอนาคต